Jürgen von Beckerath

Jürgen Rudolf Friedrich von Beckerath (* 19. február 1920, Hannover, Nemecko – † 26. jún 2016) bol nemecký egyptológ a emeritný profesor na Vestfálskej Wilhelmovej univerzite v Münsteri.

Život 
Školské roky strávil vo štvrti Höchst vo Frankfurte nad Mohanom, kde roku 1939 zmaturoval. Následne nastúpil na vojenskú službu, z ktorej bol onedlho prepustený kvôli zraneniu.

Po vojne začal v Mníchove štúdium egyptológie, ktoré v roku 1950 ukončil promóciou. Roku 1957 sa stal odborným asistentom a 1963 súkromným docentom na Mníchovskej univerzite. V rokoch 1966–1967 prednášal ako hosť na Columbijskej univerzite v New Yorku. V roku 1970 sa stal riaditeľom a profesorom na Vestfálskej Wilhelmovej univerzite v Münsteri, z ktorej roku 1985 odišiel do dôchodku. Počas tohoto obdobia uverejnil niekoľko veľmi cenených vedeckých prác.

Dnes žije so svojou ženou Irmgard v Schlehdorfe pri Kochelskom jazere v Hornom Bavorsku.

Význam 
Medzi najdôležitejšie von Beckerathove práce patria Handbuch der ägyptischen Königsnamen (doslova Príručka egyptských kráľovských mien) a Chronologie des pharaonischen Ägypten  (doslova Chronológia faraónskeho Egypta). Dnes patria medzi štandardné práce egyptológie.

Jeho najdôležitejšou a najvplyvnejšou vedeckou prácou však ostáva výskum Druhého prechodného obdobia, v ktorom bol aj habilitovaný.

Publikácie 
 1951 – Thanis und Theben. Historische Grundlagen der Ramessidenzeit in Ägypten, Glückstadt–New York
 1964 – Untersuchungen zur politischen Geschichte der zweiten Zwischenzeit in Ägypten, Glückstadt–New York
 1971 – Abriss der Geschichte des Alten Ägyptens, München
 1984 – Handbuch der ägyptischen Königsnamen, München
 1994 – Chronologie des ägyptischen Neuen Reiches, Hildesheim
 1997 – Chronologie des pharaonischen Ägypten. Die Zeitbestimmung der ägyptischen Geschichte von der Vorzeit bis 332 v. Chr. = Münchner Ägyptologische Studien, Bd. 46. Philipp von Zabern, Mainz. ISBN 3805323107
 1999 – Handbuch der ägyptischen Königsnamen, Münchner Ägyptologische Studien (MÄS), Bd. 49., Philipp von Zabern, Mainz. ISBN 3805325916, 2. opravené a rozšírené vydanie

Zdroj

Pozri aj 
 Zoznam egyptológov

Externé odkazy 
 Rodinná stránka s profilom Jürgena von Beckerath, dost.  
 Chronologické datovanie dynastii podľa Jürgena von Beckerath, dost.  

Nemeckí egyptológovia
Osobnosti z Hannoveru